runetrust/blame-folketinget-dk huggingface dataset:
Brian Mikkelsen (KF), 2015-04-30:
Jeg har i hvert fald ikke i de 20 år, jeg ellers sådan har siddet i Folketinget, oplevet, at en regering stiller sig op og siger, at man fremsætter et forslag, som man ikke har en vis finansiering til, og som man overhovedet ikke har forhandlet med Folketingets partier – overhovedet ikke har forhandlet med Folketingets partier.
Joachim B. Olsen (LA), 2013-01-11:
Vil det sige, at ministeren er af den opfattelse, at huslejereguleringen ikke er til fordel for de mest velbjærgede, i den forstand at den presser priserne ned på dyre lejligheder, og at den også er med til at presse prisen op på de billigste lejligheder?
Birgitte Josefsen (V), 2007-04-24:
Jeg synes, at jeg, som jeg var inde på i de svar, jeg gav til fru Lone Møller, klart har signaleret, at der ligger en forpligtelse de enkelte arbejdssteder til at sikre de bedste arbejdsforhold for alle faggrupper i sundhedssektoren, og det være sig dem, der er i alenevagter, dem, der står med et ansvar.
Karen Hækkerup (S), 2014-03-14:
Er der en flygtning, som har behov for at komme til Danmark, og hvor vi ville kunne sige til vedkommende, at det, man kan tilbyde vedkommende er en plads på et plejehjem, et sted, hvor der ikke er nogen, der taler vedkommendes sprog, så ville den løsning jo ikke være god, heller ikke for den pågældende flygtning.
Sandra Elisabeth Skalvig (LA), 2023-11-23:
Men det, vi ligesom ser, er, at der er udbud uden for København – for det handler i bund og grund om udbuddene i København – hvor der er massivt med ledige pladser på it-området og STEM-området, men at ansøgerne simpelt hen ikke søger de her pladser, og nu står man over for at skulle lukke så mange pladser på steder, hvor der rent faktisk er fyldt op.
Bent Bøgsted (DF), 2014-04-03:
Når man så hører, hvad der bliver sagt, kan man konstatere, at det er sådan, at Vikarbureauernes Brancheforening mener, at det her vil medføre, at de kan få rigtig mange flere af deres vikarer ud i arbejde og også i fastansættelse, for at være vikar er typisk en indgang til at få fastansættelse.
Henrik Høegh (V), 2010-03-02:
Jeg tror, at både hr. Kristen Touborg og jeg godt ved, at det er lidt farligt at stå her og komme med nogle helt faste bud på, hvordan markedet ser ud for fødevarer, og hvad priserne på fødevarer er om 1 eller 2 år med det, der nu har været oplevet i den sektor inden for de sidste 2 år.
Torben Hansen (S), 2004-12-08:
Man kan se, at netop på grund af regeringens manglende indsats på det her område har eksempelvis Dansk Vand- og Spildevandsforening, som er den helt store spiller og helt store aktør på det her område, i begyndelsen af november meddelt, at de på baggrund af regeringens og Miljøministeriets sløvsind, på baggrund af regeringens og Miljøministeriets manglende midler til at hjælpe de 200.000- 300.000 danskere, der uforskyldt er kommet i den situation, at deres drikkevand er forurenet, rent faktisk vælger at trække sig ud af Miljøministeriets arbejde.
Kirsten Normann Andersen (SF), 2023-06-01:
Altså, regeringen har jo valgt at opdele sine ressortområder, som den nu engang har, men der er jo meget, der går på tværs, både til socialområdet og til ældreområdet, når det handler om også at lave det forebyggende arbejde, som måske kunne være med til at forebygge, at vi har brug for så meget behandling.
Ane Halsboe-Jørgensen (S), 2024-12-04:
For der er jo det ved førtidspensionen, at hvis du får den, er den livslang for langt, langt de fleste, og det vil sige, at der er rigtig mange personer i de her tal, som har været der længe, og som også har fået førtidspension i tidligere tider og under andre rammer lovgivningsmæssigt end vores nuværende.
Poul Nødgaard (DF), 1999-05-18:
Den er bedre end placeringen direkte ovre ved Det Kongelige Teater, men jeg synes ikke, det er en fornem placering, og jeg har under mine samtaler med ministeren givet udtryk for, at man skulle se på en løsning, hvor huset kom til at ligge i nogle bedre omgivelser, end det vil gøre dér, hvor det nu bliver placeret. Sådan kunne man fremdrage mangt og meget, og nu kan vi jo ikke sende sådan en sag ud til afstemning i befolkningen, og det mener jeg måske heller ikke den kan bære, men på den anden side tror jeg nok, at befolkningen, hvis den blev sat detaljeret ind i de planer, som flertallet nu er i gang med at gennemføre, ville have lidt svært ved at forstå dem, specielt i en tid, hvor vi står med en lang række uløste samfundsproblemer, også på det sociale område. Hr. Duetoft
Mai Villadsen (EL), 2020-01-31:
Men jeg vil bare igen understrege, at jeg synes, det er problematisk, at man også her i Folketinget har politikere, som er så jubeloptimistiske i forhold til teknologien og i forhold til væksten, at man faktisk vil holde sig uden for aftalerne og sige, at det nok løser sig selv, altså at den grønne omstilling nok skal løse sig selv, hvis bare vi forsker lidt og lader virksomhederne vækste.
Keld Albrechtsen (EL), 2004-01-22:
Det er bare en opfordring, jeg har såmænd ingen store illusioner om, at den skal blive fulgt, for hr. Vesselbo og hr. Dohrmann er allerede begyndt at føre valgkamp, og det er måske et signal om, at valget kommer, og hvis det er tilfældet, skal jeg hilse det velkommen.
Naser Khader (RV), 2004-11-04:
Ændringen betyder, at undtagelse fra bestemmelsen om arbejdskraftens frie bevægelighed – her nationalitetskravet for skibsførere – kun kan opretholdes, hvis de myndighedsopgaver, der retfærdiggør undtagelsen, faktisk udføres regelmæssigt, så det ikke blot er en hindring for arbejdskraftens frie bevægelighed.
Mette Gjerskov (S), 2008-05-27:
Det er jo bare en plan for, at EU rent faktisk gerne vil påtage sig ansvaret med hensyn til de 30 pct. Lige nu hænger de og flagrer lidt ude i luften, fordi det er så svært i forvejen overhovedet at reducere med de 20 pct., men vi er jo nødt til at vise vores ansvar.
Lone Dybkjær (RV), 2009-12-03:
Derudover er der altså også mange forskellige steder her i landet, hvor det behandles, og noget af det, som man måske netop vil sige ikke er acceptabelt, er, at man ikke får en ordentlig brystkræftbehandling, fordi man befinder sig et sted i landet og ikke et andet sted i landet.
Lennart Damsbo-Andersen (S), 2009-11-25:
Nu kunne jeg se, at sundhedsministeren gik, og det kunne måske være, fordi han ikke havde lyst til at høre den samtale, som vi har her, for det vedrører jo lige så meget hans område, altså at sundhedssystemet ikke står ordentligt til rådighed i forhold til at få afklaret de her mennesker.
Morten Helveg Petersen (RV), 2002-04-09:
På den baggrund har jeg også lidt svært ved at følge Venstres ordfører i hans indlæg her, og jeg vil bede Venstres ordfører bekræfte, at man allerede i dag har hele det juridiske arsenal - undskyld udtrykket - man har behov for, til at skride ind over for ulovligheder.
Søren Pape Poulsen (KF), 2017-05-17:
Vi skal for det første gøre alt, for at de overhovedet ikke kommer ind i landet, og hvis det for det andet er folk, der bor her i Danmark, skal vi finde alle de muligheder, vi kan, for at komme efter dem og få dem straffet, så vi kan holde en beskyttende hånd over det jødiske samfund.
Mette Frederiksen (S), 2012-04-27:
Der kan man jo godt i mine øjne læne sig tilbage og tro, at økonomiske incitamenter løser de menneskers problemer, men det tror jeg ikke, og derfor tror jeg, vi bliver nødt til at erkende, at når det handler om at få folk væk fra kontanthjælp, skal der mange forskellige redskaber til.
Anne Baastrup (SF), 2003-01-16:
Det er blevet beskrevet flere gange i løbet af denne debat, at der er mange forskellige måder at leve sammen på, og derfor synes jeg, det er vores forpligtelse som folketingspartier og folketingsmedlemer at sørge for, at lovgivningen lever op til at skabe nogle gode rammer for de mennesker, der lever i det danske samfund.
Høgni Hoydal (T), 2010-06-02:
På samme måde bliver vi også hele tiden nødt til, hvis vi skal skabe en selvbærende økonomi i Færøerne, at modernisere vores samfund, vores kultur og vores sprog, og det er det, selvstændighedskampen handler om og også om at få en bæredygtig økonomi, der ikke hviler på arbejdsfri indtægter fra Danmark eller på lånte penge fra udlandet; det har vi set har ført til de store katastrofer, hvor vi har gennemgået den samme proces, som Danmark nu står i, som vi nu også delvis står i, og som hele verden oplever i disse dage.
Ole Sohn (SF), 1999-04-15:
Siden har ILO bekræftet, at DIS-loven strider mod gældende konventioner, og ILO har gentagne gange opfordret regeringen til at ændre loven, således at de normalt gældende arbejdsretlige normer finder anvendelse, og det er disse to hovedproblemstillinger, vi ønsker drøftet under denne forespørgsel her i Folketinget i dag. Besvarelse
Kim Mortensen (S), 2010-10-28:
For Socialdemokratiet er det helt uforståeligt, hvorfor det netop er den fleksible arbejdsmarkedsmodel med mulighed for omskoling og opgradering af kompetencer, som nu skal undermineres – tilmed af den samme regering, som rejser rundt i de øvrige EU-lande og netop bryster sig af Danmarks fleksible arbejdsmarkedsmodel.
Kenneth Kristensen Berth (DF), 2015-10-20:
Såfremt danskerne stemmer ja den 3. december, er der kun en politisk aftale, som kan opsiges den dag i morgen, til hinder for, at et flertal af partierne på Christiansborg beslutter at forpligte Danmark til at deltage i EU's fælles asyl- og udlændingepolitik.
Torsten Gejl (ALT), 2021-04-06:
Jeg er enig i, at mange af de projekter, der er blevet lavet, har været for dårlige, men kunne man ikke, før man begyndte at rive folks boliger ned og sende tusinder af mennesker ud af deres boliger med de konsekvenser, det har for deres børn, have prøvet det bedre opsøgende arbejde, de længerevarende projekter, de længerevarende forebyggende indsatser?
Elisabeth Geday (RV), 2005-11-10:
Jeg kunne helt konkret godt tænke mig at spørge fru Charlotte Antonsen, hvad regeringen har tænkt sig at gøre ved lige præcis det problem, som man jo har et særligt ansvar for som arbejdsgiver, herunder om ordføreren mener, at obligatoriske kurser i forebyggelse af stress og nedslidning, altså lederkurser, kunne bidrage positivt.
Tove Videbæk (KRF), 2000-11-21:
Kristeligt Folkeparti mener, at børn skal beskyttes imod at gøres til købekraft på to små ben, helt fra de er 3-4 år, og de 1½ minuts reklamepause, der er sikret familierne, er nok lidt svær at administrere i de fleste danske hjem.
Holger K. Nielsen (SF), 2000-03-29:
Og er det ikke noget, man må tage alvorligt, når der bliver sagt den slags ting, og kunne det ikke give anledning til, at statsministeren blev lidt mere ædruelig i de argumenter, som bliver brugt i denne kampagne? Så spørger jeg statsministeren: Hvad tjener Danmarks interesser bedst, at stå udenfor eller at være med?
Margrethe Vestager (RV), 2013-05-16:
Alle de situationer er ikke et problem i dag, for kravet om stillerlister for alle partier og lister tjener nemlig det formål, at der ikke skal tages stilling til, hvem der gerne må stille op uden at samle underskrifter, og hvem der så ikke må stille op uden at samle underskrifter.
Troels Lund Poulsen (V), 2011-05-11:
Og derfor er jeg sådan set også glad for den kommentar, fru Christine Antorini giver til det, nemlig at man også godt en gang imellem kan glæde sig over ting, der går godt, og at det altså ikke altid er et problem, at ting udvikler sig med, at der er store stigninger.
Søren Egge Rasmussen (EL), 2018-05-22:
Når de vilde bier er i så kraftig tilbagegang, og når man i bierhvervet oplever en meget stor vinterdødelighed – som jo indimellem også har sine årsager i, hvordan vejret har været, men som i høj grad ikke helt kan forklares – så er der god grund til at være stærkt bekymret, også ud fra de tal, jeg nævnte lige før, om, hvor afhængige vi er af, at vi har bestøvere i vores natur, i vores haver og i vores landbrug.
Torsten Schack Pedersen (V), 2011-11-24:
Det er jo altså pudsigt, hvis man alligevel er det, for det er sådan set ret interessant i forhold til, at de borgere, der i god tro til, at et bredt flertal i Folketinget mente, at det var en rigtig god idé med en boligpakke, har købt, har handlet ejendom, så får den lempelse, som der var bred opbakning til.
Peter Kofod Poulsen (DF), 2016-04-13:
Altså, hvornår kommer vi til, at vi siger, at nu kan vi ikke vente på det, at nu er det ikke jurister, der skal komme med en indstilling til politikerne, nu er det rent faktisk politikere, der siger, at det her kunne de godt tænke sig at afsøge muligheden for?
Sophie Løhde (V), 2009-11-19:
Det er sådan set også derfor, at jeg er så glad for, at vi fik indført udrednings- og behandlingsretten i psykiatrien, så vi kunne undgå de her slagsmål om, hvorvidt det skulle hedde offentligt eller privat hospital, men hvor udgangspunktet blev, at det vigtigste var, at den unge fik den fornødne hjælp på det rigtige sted, på det rigtige tidspunkt.
Thorkild B. Fransgaard (FRI), 2000-04-04:
Det er den samlede økonomi, der er afhængig af, om vi kan løse den opgave, det er at tilbagebetale gælden og undgå, at skatten stiger. Det kan være ubehageligt for kommunerne at få en besked om, at man kun må have en vækst på det og det niveau, men jeg er helt enig med finansministeren i, at det er nødvendigt.
Elisabeth Arnold (RV), 1998-01-20:
Derfor synes jeg, at vi gør en god gerning her ved dels at pålægge afgifter og dels at sige: O.k., hvis der er frivillige aftaler i landbruget, som forbrugerne kan gennemskue ved hjælp af mærkningen og ved hjælp af den oplysning, der er omkring disse ordninger, så synes vi, det er helt udmærket.
Per Ørum Jørgensen (KF), 2009-05-15:
Jeg vil sige, at der ikke er nogen tvivl om, at vi er tilhængere af frivillige ordninger, for vi synes, det er en god anerkendelse af danske og for den sags skyld europæiske virksomheders indsats og ansvarsfølelse med hensyn til klimaudfordringen, og at det sådan set også er en anerkendelse af de borgere, som ønsker at træffe klimavenlige beslutninger, når de er ude med indkøbsvognen.
Ulla Tørnæs (V), 2011-11-25:
Derfor vil jeg gerne spørge hr. Leif Lahn Jensen – og nu ikke alt det her udenomssnak med 90 mandater, et flertal og en ny regering – om der er noget som helst til hinder for, at hr. Leif Lahn Jensen og kollegerne i Socialdemokratiet kunne stemme imod tilbagetrækningsreformen?
Bjørn Brandenborg (S), 2021-05-12:
Køn spiller stadig i dag en meget, meget stor rolle, når vores unge skal vælge uddannelser, og det er ikke kun ærgerligt for de unge, som måske ikke får udnyttet deres potentialer og interesser, men det er også ærgerligt for samfundet, at vi går glip af gode kompetencer.
Tom Behnke (FP), 1998-06-03:
Det andet, jeg gerne vil spørge ministeren om, er: Ministeren siger, at forslaget her er et rent dansk forslag, det er ikke baseret på noget EU-direktiv. Sådan hørte jeg ministeren sagde det, men i ministerens skriftlige fremsættelse - og ministeren kan så selvfølgelig komme op og bekræfte eller afkræfte, hvordan det hænger sammen - sagde
Uffe Elbæk (UFG), 2015-01-29:
Min energi kom helt op, efter at jeg hørte den sidste taler – det var da så dejligt engagerende – og det er fuldstændig rigtigt, som hr. Per Stig Møller siger, nemlig at vi har en lang, stolt demokratisk tradition i Danmark, og at det er noget, som hele tiden skal holdes i live og udvikles.
Hanne Andersen (S), 1999-05-20:
Venstres næstformand, hr. Lars Løkke Rasmussen, vil stemme for forslaget her i Folketinget, men samme hr. Lars Løkke Rasmussen, der er amtsborgmester i Frederiksborg Amt, vil på den anden side ikke give dette tilbud til kvinderne i sit eget amt.
Jann Sjursen (KRF), 2003-04-08:
Det er ikke for meget sagt, at statsministeren ikke følger ét bestemt spor, han følger i hvert fald ikke konkret og aktivt FN-sporet, men lader alle muligheder stå åbne og ser det endda også på nuværende tidspunkt som acceptabelt, hvis det er USA, der bliver den absolut dominerende part i genopbygningsindsatsen.
Jeppe Kofod (S), 2004-05-27:
Socialdemokratiet ser frem til, at Danmark får en plads i FN's Sikkerhedsråd, og at vi i den forbindelse arbejder for at forankre kampen mod trusler som international terrorisme, spredning af masseødelæggelsesvåben og overgreb på menneskerettigheder i FN's Sikkerhedsråd og dermed styrker opbygningen af en international retsorden.
Steen Holm Iversen (LA), 2015-10-29:
Vi hilser det derfor velkommen, at man med dette forslag vil sikre de nødvendige lovændringer, der skal til, for at oprette en sådan database, men håber samtidig, at man ved oprettelsen, herunder i pilotprojektet, vil drage lære af de mange erfaringer, det offentlige synes at have med offentlige digitaliseringsløsninger, således at vi tilsikrer, at den foreslåede database bliver en succes på dette meget vigtige område.
Rasmus Stoklund (S), 2022-10-06:
Hvis jeg skal starte et andet sted, må jeg jo indrømme, at det er svært at komme uden om, at Enhedslisten, Radikale, SF og Alternativet er blandt de partier, der har været med til at sikre, at vi har fået så ambitiøse klimamål, som vi har.
Simon Emil Ammitzbøll (LA), 2013-10-24:
Jeg tror da nok, at der bliver en lidt mere skærpet konkurrence mellem forskellige kriminelle grupperinger, og at nogle enkelte rockere og bandemedlemmer kommer lidt længere tid i fængsel, men jeg tror ikke, det får nogen som helst indvirkning på, hvor meget doping der bliver solgt, og dermed heller ikke på, hvor mange der forbruger det.
Jette Gottlieb (EL), 2023-10-26:
Men man skal lige være opmærksom på, at godkendelsen af nye partier først sker 15 dage før, og det vil sige, at hvis et nyt parti bliver opstillet, kan der være nogle, der har stemt, inden det nye parti bliver godkendt, og derfor er det vigtigt, hvis man brevstemmer, at det meget nøje fremgår, hvordan man kan ændre sin stemme i tilfælde af ændringer af situationen.
Flemming Kofod-Svendsen (KRF), 2000-04-11:
Så kan man også sige, at når man efter de gældende regler kan konstatere, at beskatningen af det gode, man har, når ens virksomhed stiller en bolig til rådighed for én, så viser sig at være forskellig procentvis i forskellige kommuner, hvad tilsiger så det?
Pia Olsen Dyhr (SF), 2009-03-11:
Derfor vil jeg spørge statsministeren, om man på mødet i næste uge, torsdag-fredag, vil åbne for en diskussion om en eller en form for monitoreringsmekanisme, som kan følge det her, og om statsministeren på en eller anden måde vil udvise lederskab og netop lægge det her spørgsmål på bordet.
Elsebeth Gerner Nielsen (RV), 2006-03-21:
I det lønlige håb, at vi vil møde den samme tolerance, pænhed og dannethed, som vi udviser, accepterer vi endog middelalderlige levemåder som mandschauvinisme, voldelig opdragelse, adskillelse mellem kønnene, tvangsægteskaber, pigeomskæringer, prygl og hjernevask af skolebørn.
Margrethe Vestager (RV), 2004-10-20:
Det, som er det principielle, og som fru Louise Frevert heller ikke forholdt sig til, er, hvad der vil ske med vores uddannelser, når de skal begå sig og udbydes på et marked, hvor der gives anledning til, at man kan tage en overpris eller med andre ord kan tjene penge, som man kan bruge til andre ting, på det, man sælger, hvis man måske synes, at regeringen er en tand for sparsommelig med det taxameter, der bliver stillet til rådighed.
Peter Christensen (V), 2011-05-25:
Det kan man se ud af den økonomiske aftale, som regeringen har forhandlet på plads, hvor vi sikrer, at når vi når frem til 2020, har vi en sund og holdbar økonomi, hvor der samtidig er plads til, at vi kan have et skattestop, eller sagt med andre ord: at vi ikke behøver at øge skatter og afgifter.
Eyvind Vesselbo (V), 2004-10-07:
Fru Marianne Jelved kan sige, at der er mange, mange, der bliver ramt, som ikke har noget med det her at gøre, men de, der nu bliver ramt, vil de ikke blive ramt endnu mere, når fru Marianne Jelved får fjernet alle de ting, der hjælper disse unge mennesker?
Leila Stockmarr (EL), 2025-05-16:
Jeg kunne godt tænke mig uddybende at spørge ordføreren, om ordføreren også synes, det ville være en god idé, at vi i forbindelse med det arbejde, der bliver lavet i regi af Miljø­ og Ligestillingsministeriet, fik involveret andre ministerier, sådan at vi, når vi får præsenteret et katalog og forhåbentlig kommer til at forhandle om det politisk, er sikre på, at vi kommer hele vejen rundt og får involveret de ressortområder, hvor der skal løftes, hvis vi skal beskytte vores miljø fremadrettet.
Anders Fogh Rasmussen (V), 2004-03-31:
Allerførst vil jeg gerne bekræfte det, som også hr. Jeppe Kofod nævnte, at det er klart, at der i forbindelse med de overvejelser, der nu finder sted i EU-kredsen om en eventuel ophævelse af våbenembargoen, fra dansk side vil blive arbejdet på, at en sådan eventuel ophævelse af våbenembargoen bruges som løftestang for at sikre fremskridt i menneskerettighedssituationen i Kina.
Bjarne Corydon (S), 2011-11-10:
Men hvis jeg så nu gør K den tjeneste at huske, at de faktisk findes, og hæfter mig ved hr. Mike Legarths indlæg, som var foranledningen til, at hr. Hans Kristian Skibby overhovedet rejste spørgsmålet, så sagde hr. Mike Legarth jo tydeligt, at man ikke kunne give nogen klar tilkendegivelse om at stemme for finansloven, heller ikke selv om der var et parlamentarisk flertal for den.
Søren Søndergaard (EL), 1999-05-25:
Det, jeg ikke forstår, er: Når det nu under alle omstændigheder bliver til noget, hvorfor vil Venstre og De Konservative så ikke være med til sammen med Enhedslisten at udstrække undersøgelsen til også at omfatte den nuværende regering, Rushdie-sagen og andre interessante sager?
Finn Sørensen (EL), 2016-05-23:
Sådan er der flere andre punkter i fagbevægelsens kritik af det her, bl.a. jo spørgsmålet om den forsvarsløse position, som fleksjobberen befinder sig i, fordi fagforeningerne blev ekskluderet fra muligheden for at forhandle på fleksjobberens vegne.
Lone Dybkjær (RV), 2007-03-28:
Jeg skal lige have hr. Erling Bonnesen til at bekræfte, at det i overensstemmelse med, hvad statsministeren siger i tide og utide, er Venstres opfattelse, at man ønsker forbeholdene afskaffet – at statsministeren så ikke gør noget for det, er en anden snak – men at man i det mindste har som målsætning, at forbeholdene skal afskaffes, og at det altså er helt i modstrid med, hvad hr. Morten Messerschmidt siger.
Keld Albrechtsen (EL), 1998-04-03:
Der har været en meget omfattende debat om den dårlige kvalitet af det hakkede kød, og der er det jo sådan, at det har været de lokale enheder, som længe har ønsket at få fælles regler for det tilladte kimtal i alle former for fødevarer og ikke bare i det hakkede kød.
Lisbeth L. Petersen (V), 2002-02-19:
Efter omlægningen til et generelt tilskud har bloktilskuddet efter aftalen mellem regeringen og Færøernes landsstyre reelt været fastholdt uændret frem til 2001. Tilskuddet er reguleret fra finansår til finansår i overensstemmelse med den gennemsnitlige reguleringsprocent
Ellen Trane Nørby (V), 2018-11-09:
Jeg tror sådan set, at ved at forholde sig til de 21 sundhedsfællesskaber og dermed de naturlige optageområder omkring et akutsygehus – også der, hvor man kan samarbejde og sige, at for de seks kommuner, der ligger i vores optageområde, altså der, hvor vi normalt udskriver patienter til, finder vi så ud af, hvad vi har kapaciteten til i fællesskab – vil det styrke det nære sundhedsvæsen og også gøre op med de forskelle, der er i dag.
Pernille Skipper (EL), 2021-03-02:
Derfor kunne jeg bare godt tænke mig at bede ministeren forholde sig til, at de værnsregler, som Socialdemokraterne stod fast på for ikke engang 3 år siden, i forhold til at det var de vigtigste værnsregler for, at det her overhovedet ikke blev gjort til skamme, nu er væk, og at det nu er nogle andre meget løsere værnsregler, man peger på.
Mads Olsen (SF), 2025-04-10:
Det krav er jo åbenlyst forbundet med problemer, fordi de her forløb er langstrakte og ekstremt komplicerede og der er udøvet grov social kontrol og manipulation over tid, så det nogle gange på overfladen kan komme til at se ud, som om volden ikke er den direkte årsag til bruddet.
Lise von Seelen (S), 2006-02-09:
Vi ved, at børnene har brug for stabile rammer i hjemmet og i dagtilbuddet, og alligevel arbejder regeringen på at ophæve lukkeloven uden at tænke på, at ændringen har betydning for dagtilbud til børn, så de kan have rolige og stabile rammer i deres hverdag.